A 2001-es Eurovíziós Dalfesztivál kezdete előtt elkészült a stadion összehajtható textilből gyártott tetőzete. A 12 darab 92 x 7 méteres membránpárnákból álló tetőt egy speciális acélszerkezet tartja, és a játékfelület befedésekor erre a célra kialakított légfúvókkal fújják fel. A 8000 m² felületű tető 30 perc alatt csukható, illetve nyitható, és a zárt tér fűthetővé, és a hőmérséklet szabályozhatóvá válik.